**Tisztelt Hölgyem, Uram! Kedves nyelvtanulás iránt érdeklődő!**

A Pécsi Tudományegyetem a Paks 2 projekthez kapcsolódóan kiemelkedően fontos célnak tekinti a régióban élők nyelvtudásának fejlesztését. Ennek érdekében az alábbi **ingyenes, online nyelvtanulási lehetőséget** kínáljuk Önnek, amennyiben elmúlt 18 éves és a Közép-Duna Menti Térségben, valamint Bonyhád vagy Dombóvár településeken él vagy dolgozik.

Az **angol és orosz** nyelvi képzések **40 órás időtartamban** zajlanak **2021. július elejétől**, heti 2X2 óra időbeosztást feltételezve, 10 héten keresztül. A nyelvtanárok hétfőtől péntekig rendelkezésre állnak, alkalmazkodva a résztvevői igényekhez.

Az angol és orosz nyelvi képzéseket 5 különböző nyelvi szinten, a kezdőtől a haladóig tudjuk biztosítani a résztvevőknek, 8-15 fős csoportokban.

A képzések lebonyolításába az egyetem **Bölcsészet- és Társadalomtudományi Kara (PTE BTK)** és **Kultúratudományi, Pedagógusképző és Vidékfejlesztési Kara (PTE KPVK)** által biztosított nyelvtanárok kapcsolódnak be.

Terveink szerint az év végéig két különböző idősávban indulnak csoportjaink:

* **július 5. – szeptember 10.**
* **október 4. – december 10.**

Kérjük, hogy a júliusban induló csoportokban történő részvételi szándékát **2021. június 20-ig** jelezze felénk a [**https://belsokepzesek.pte.hu/paks/**](https://belsokepzesek.pte.hu/paks/) linken, ahol lehetősége van az online nyelvi szintfelmérő kitöltésére, valamint az érintett települések köre is megtalálható.

Bármilyen további kérdés esetén, kérjük forduljon bizalommal Schmieder Réka kolléganőnkhöz (schmieder.reka@pte.hu).

Sikeres tanulást kívánunk!

Pécs, 2021. május 31.

 Dr. Koltai Zoltán Dr. Wolosz Robert

 PTE KPVK PTE BTK

 oktatási dékánhelyettes tanulmányi és diákjóléti dékánhelyettes